Анан е загрижен поради сцените на ограбување и беззаконие во Ирак - 2003-04-10
Генералниот секретар на ОН Кофи Анан вели дека нема никакви знаци на власт во Ирак. Лидерот на ОН изразил загриженост заради сцените на
Господинот Анан пред новинарите во ОН ги коментираше настаните од последните неколку дена исполнети со радост на толпите луѓе кои ги поздравуваа коалиционите трупи, како и дека немало закон додека ги уриваа статуите на Садам Хусеин и ги ограбуваа зградите на владата и палатите. „Изгледа дека нема власт што функционира во Ирак во моментов, додека ги гледаме сцените на славје. Но, се разбира, кога ќе помислите на жртвите, како воените, така и на цивилните, Ирачаните платија висока цена“,рече г-динот Анан. Претставниците на ОН и на хуманитарните организации се загрижени за безбедноста на нивните вработени, за големите пратки хуманитарна помош наменета за ирачкиот народ. Толпите ја разурнаа канцеларијата на УНИЦЕФ во Багдад, крадејќи телефони, мебел и опрема. Светската програма за храна има намера повторно да испрати персонал во Ирак во следните неколку дена за да ја процени ситуацијата и да се подготви за големо доставување на храна и други продукти. УНИЦЕФ известува дека итно е потребна вода за пиење во јужен Ирак. Претставниците на ОН велат дека Ирак има обучени граѓански служби кои би требало да помогнат во транзицијата на владата, но уништувањето на канцелариите и опремата ќе ја компликува веќе тешката задача. Според Женевската конвенција, одговорноста за јавниот ред и законитоста е во надлежност на воените сили кога ќе ја преземат контролата. Но австралиската, британската и американската армија стравуваат да преземат чекори со кои би изгледало дека се окупирачка сила. Освен хуманитарните работници, ОН сакаат во Ирак да се вратат и инспекторите за оружје за да ја продолжат потрагата по оружје за масовно уништување.